CELEX: 62007CA0102
Language: lt
Date: 2008-04-10 00:00:00
Title: Byla C-102/07 2008 m. balandžio 10 d. Teisingumo Teismo (pirmoji kolegija) sprendimas byloje ( Hoge Raad der Nederlanden (Nyderlandai) prašymas priimti prejudicinį sprendimą) adidas AG, adidas Benelux BV prieš Marca Mode CV, C&A Nederland, H&M Hennes & Mauritz Netherlands BV, Vendex KBB Nederland BV (Prekių ženklai — Direktyvos 89/104/EEB 5 straipsnio 1 dalies b punktas bei 2 dalis ir 6 straipsnio 1 dalies b punktas — Būtinybė išlaikyti žymenį laisvai prieinamą — Trijų juostelių vaizdiniai prekių ženklai — Konkurentų kaip dekoracija naudojamas dviejų juostelių motyvas — Prieštaravimas dėl prekių ženklo suteikiamų teisių pažeidimo ir jų susilpninimo)

24.5.2008   
            
            
               LT
            
            
               Europos Sąjungos oficialusis leidinys
            
            
               C 128/13
            
         2008 m. balandžio 10 d. Teisingumo Teismo (pirmoji kolegija) sprendimas byloje (Hoge Raad der Nederlanden (Nyderlandai) prašymas priimti prejudicinį sprendimą) adidas AG, adidas Benelux BV prieš Marca Mode CV, C&A Nederland, H&M Hennes & Mauritz Netherlands BV, Vendex KBB Nederland BV
   
   (Byla C-102/07) (1)
   
   (Prekių ženklai - Direktyvos 89/104/EEB 5 straipsnio 1 dalies b punktas bei 2 dalis ir 6 straipsnio 1 dalies b punktas - Būtinybė išlaikyti žymenį laisvai prieinamą - Trijų juostelių vaizdiniai prekių ženklai - Konkurentų kaip dekoracija naudojamas dviejų juostelių motyvas - Prieštaravimas dėl prekių ženklo suteikiamų teisių pažeidimo ir jų susilpninimo)
   (2008/C 128/21)
   Proceso kalba: olandų
   Prašymą priimti prejudicinį sprendimą pateikęs teismas
   Hoge Raad der Nederlanden
   Šalys pagrindinėje byloje
   Ieškovės: adidas AG, adidas Benelux BV
   Atsakovės: Marca Mode CV, C&A Nederland, H&M Hennes & Mauritz Netherlands BV, Vendex KBB Nederland BV
   Dalykas
   Prašymas priimti prejudicinį sprendimą — Hoge Raad der Nederlanden — 1988 m. gruodžio 21 d. Pirmosios Tarybos direktyvos 89/104/EEB valstybių narių įstatymams, susijusiems su prekių ženklais, suderinti (OL L 40, 1989, p. 1) 3 straipsnio 1 dalies b ir c punktų išaiškinimas — Atsisakymas registruoti arba registracijos panaikinimas — Skiriamųjų požymių stoka — Įgijimas naudojant — Bendras suinteresuotumas, kad nebūtų nepagrįstai apribota galimybė naudoti žymenis, kuriuos suinteresuota visuomenės dalis vertina kaip gaminių dekoraciją, o ne kaip žymenį gaminiams atskirti
   Rezoliucinė dalis
   1988 m. gruodžio 21 d. Pirmoji Tarybos direktyva 89/104/EEB valstybių narių įstatymams, susijusiems su prekių ženklais, suderinti turi būti aiškinama taip, jog vertinant išimtinės tam tikro prekių ženklo savininko teisės apimtį neturi būti atsižvelgiama į prieinamumo reikalavimą, nebent būtų taikomas prekių ženklo suteikiamų teisių apribojimas, apibrėžtas minėtos direktyvos 6 straipsnio 1 dalies b punkte.
   
      (1)  OL C 82, 2007 4 14.